Raidet på Nassau

Raidet på Nassau var ein privat finansiert fransk-spansk ekspedisjon under den spanske arvefølgjekrigen leia av Blas Moreno Mondragón og Clause Le Chesnaye. Den samla bourbonske styrken gjekk til åtak på Nassau, hovudstaden i engelske Bahamas ei tid og ein viktig base for sjørøvarverksemd for engelske sjørøvarar. Raidet hadde som mål å ende sjørøvarverskemda i Karibia mellom Cuba og Saint-Domingue. Byen Nassau vart raskt tekenAlbury s.55 plyndra og brend ned.Marley s.226Craton/Saunders s.103 Festninga i Nassau vart riven ned og den engelske guvernøren, med alle dei engelske soldatane, vart førte bort som fangar.Marley s.7 Eit år seinare gjekk den nye engelske guvernøren sir Edward Birch i land på Nassau og fann øya så forlaten at han vart tvungen til å ta skipet sitt heim att.

Raidet
Offiserane frå Spania og Frankrike, som såg Nassau som ein trussel for dei begge, sette i gang eit fransk-spansk tokt av franske sjørøvarar og spanske soldatar ombord på to fregattar, eit kommandert av Blas Moreno Mondragón og det andre av Claude Le Chesnaye. Dei overraska 250 engelske innbyggjarar i hovudstaden i New Providence og tok livet av meir enn 100, tok 22 kanonar og reiv ned alle festningsverka, før dei vendte attende til Santiago de Cuba eit par dagar seinare med 80-100 fangar. Mellom dei var guvernør Ellis Lightwood.Marley s.226

Etterverknad
Dei engelske innbyggjarane trekte til skogen til faren var over. Då dei kom attende fann dei øya fullstendig i ruinar og redusert til ein ørken. Dei flytta så til andre busetnader. England hadde så få forretningar med New Providence at dei ikkje ein gong kjende til katastrofen då det skjedde. Edward Birch var utpeikt som ny guvernør, men då han kom til Nassau fann han øya aude, så han måtte reise heim att utan å ha starta stillinga si.Sale/Psalmanazar/Bower s.290
Eit anna fiendtleg raid i 1706 etterlet berre 27 familiar att på New Providence Island.

Kjelder

Denne artikkelen bygger på «Raid on Nassau» frå ,  den 23. desember 2011. 
 oppgav desse kjeldene:
Baker, P. Bahamas, Turks & Caicos Lonely Planet Publishing (2001). ISBN 1864501995
Oldmixon, John. The history of the Isle of Providence Providence Press (1966).
Albury, Paul. The Story of the BahamasSt Martins Pr publishing (1976) ISBN 0312762658
Marley, F. David. Historic cities of the Americas: an illustrated encyclopedia ABC-CLIO(2005) ISBN 1576070271
Michael Craton & Gail Saunders. Islanders in the Stream: A History of the Bahamian People: Volume 1: From Aboriginal Times to the End of Slavery. University of Georgia Press (1999). ISBN 0820321222
Marley, F. David.. Wars of the Americas: A Chronology of Armed Konflikt in the New World, 1492 to the Present ABC-CLIO (1998). ISBN 0874368375
Sale, George, Psalmanazar, George, Bower, Archibald. The modern part of A universal history, from the earliest Vol.36. Millar (1747).

Kategori:Konfliktar i 1703
Kategori:Bahamansk historie
Kategori:Spanske sjøslag
Kategori:Franske sjøslag
Kategori:Engelske sjøslag
Kategori:Sjøslag i den spanske arvefølgjekrigen
Kategori:1703 på Bahamas
Kategori:1703 i Spania
Kategori:1703 i Frankrike
Kategori:1703 i England